ด่วน! “ผบก.น.5” สั่งเด้งผู้กำกับสน.ทองหล่อ เซ่นพิษคลัสเตอร์โควิดสถานบันเทิง
ด่วน! “ผบก.น.5” สั่งเด้งผู้กำกับสน.ทองหล่อ เซ่นพิษคลัสเตอร์โควิดสถานบันเทิง 
ด่วน! “ผบก.น.5” สั่งเด้งผู้กำกับสน.ทองหล่อ เซ่นพิษคลัสเตอร์โควิดสถานบันเทิง
12 เม.ย. 2564

รายงานข่าว แจ้งว่า พล.ต.ต.โสภณ สารพัฒน์ ผู้บังคับการตำรวจนครบาล 5 (ผบก.น.5) ได้ลงนามในคำสั่งแต่งตั้งโยกย้ายข้าราชการตำรวจปฏิบัติราชการ และรักษาราชการแทน กรณีที่มีการแพร่ระบาดของโรคโควิด-19 ในสถานประกอบการพื้นที่รับผิดชอบของสถานีตำรวจนครบาลทองหล่อ ดังนี้
พ.ต.อ.ดวงโชติ สุวรรณจรัส ผู้กำกับการ สถานีตำรวจนครบาลทองหล่อ ปฏิบัติราชการที่ศูนย์ปฏิบัติการ กองบังคับการตำรวจนครบาล 5 (ศปก.บก.น.5)
พ.ต.ท.ธนากร งามเย็น สารวัตรป้องกันปราบปราม สถานีตำรวจนครบาลทองหล่อ รักษาราชการแทน รองผู้กำกับการป้องกันปราบปราม สถานีตำรวจนครบาลทองหล่อ ปฏิบัติราชการที่ ศปก.บก.น.5
พร้อมแต่งตั้ง พ.ต.อ.กัมปนาท อรุณคีรีโรจน์ รอง ผบก.น.5 รักษาราชการแทน ผู้กำกับการสถานีตำรวจนครบาลทองหล่อ
พ.ต.ท.ธนาธิป ชมภูนิช สารวัตรป้องกันปราบปราม สถานีตำรวจนครบาลทองหล่อ รักษาราชการแทน รองผู้กำกับการป้องกันปราบปราม สถานีตำรวจนครบาลทองหล่อ
ทั้งนี้ตั้งแต่บัดนี้เป็นต้นไป หรือจนกว่าจะมีคำสั่งเปลี่ยนแปลง